62022CO0690_INF
A Bíróság (hetedik tanács) 2023. május 24 i végzése – Shortcut
(C‑690/22. sz. ügy)
„Előzetes döntéshozatal – A Bíróság eljárási szabályzatának 99. cikke – A hozzáadottérték adó (héa) közös rendszere – 2006/112/EK irányelv – A 178. cikk a) pontja – Levonási jog – A gyakorlás módjai – A 226. cikk 6. pontja – A számlán kötelezően feltüntetendő adatok – A nyújtott szolgáltatások mértéke és jellege – A nyújtott szolgáltatások általános leírását tartalmazó számlák”
1.
Az adójogszabályok harmonizálása – Közös hozzáadottértékadó‑rendszer – Az előzetesen felszámított adó levonása – Levonási jog – Feltételek – Alaki követelmények – Terjedelem – A nyújtott szolgáltatások jellegét feltüntető számla – Jogilag megkövetelt pontosság – A nemzeti bíróságra háruló vizsgálat
(2006/112 tanácsi irányelv, 178. cikk, a) pont, és 226. cikk, 6. pont)
(lásd: 32–34., 43., 44. pont)
2.
Az adójogszabályok harmonizálása – Közös hozzáadottértékadó‑rendszer – Az előzetesen felszámított adó levonása – Levonási jog – Feltételek – Anyagi jogi követelmények – Alaki követelmények – Bizonyos alaki követelményeket elmulasztó adóalany – Az anyagi jogi feltételek teljesülésének megállapításához szükséges adatokkal rendelkező adóhatóság – A levonási jog megtagadása – Megengedhetetlenség
(2006/112 tanácsi irányelv, 178. cikk, a) pont, 219. cikk, és 226. cikk, 6. pont)
(lásd: 59. pont és a rendelkező rész)
Rendelkező rész
A közös hozzáadottértékadó rendszerről szóló, 2006. november 28‑i 2006/112/EK tanácsi irányelv 178. cikkének a) pontját, 219. cikkét és 226. cikkének 6. pontját
a következőképpen kell értelmezni:
azokkal ellentétes az, ha a nemzeti adóhatóság azzal az indokkal tagadhatja meg a hozzáadottérték‑adó levonásához való jogot, hogy az olyan adatokat tartalmazó számlák, mint az „alkalmazásfejlesztési szolgáltatások”, nem felelnek meg az ezen utóbbi rendelkezésben előírt alaki követelményeknek.